cyanic-selkie/wikianc huggingface dataset:
ตำบลมหาวัน
การปกครองส่วนท้องถิ่น
ตำบลมหาวันมีหมู่บ้านอยู่ในเขตองค์การบริหารส่วนตำบลมหาวันเต็มทั้งหมู่บ้าน มีจำนวน 12 หมู่บ้าน
องค์การปกครองส่วนท้องถิ่น
การปกครองในตำบลมหาวัน มีฐานะเริ่มแรกเป็นสภาตำบลมหาวัน ต่อมาได้ยกฐานะจากสภาตำบลมหาวันเป็นองค์การบริหารส่วนตำบลมหาวัน เมื่อวันที่ 11 เมษายน พ.ศ. 2540
จำนวนประชากร
จำนวนประชากรในเขตตำบลมหาวัน หรืออบต.มหาวันมีจำนวน 14,364 คน (พ.ศ. 2552) เฉลี่ยความหนาแน่นของประชากร ประมาณ 90.33 คน/ ตารางกิโลเมตร และมีจำนวนหลังคาเรือน 3,346 หลังคาเรือน
จำนวนประชากรทั้งสิ้น 14,364 คน
ด้านโครงสร้างพื้นฐาน
ถนนสายสำคัญ ๆ เป็นถนนลาดยาง จำนวน 5 สาย ได้แก่
การคมนาคม
เส้นทางการคมนาคม การเดินทางเข้าสู่ตำบลมหาวันจากตัวจังหวัดตากใช้เส้นทางสายตาก-แม่สอด (ทางหลวงแผ่นดินหมายเลข 12) ถึงวงเวียนกลางเมืองแม่สอด (วงเวียนใหญ่, แยกอุ้มผาง) ระยะทางประมาณ 84 กิโลเมตร เล้วเลี้ยวซ้ายไปตามถนนแม่สอด-อุ้มผาง ระยะทางประมาณ 20 กิโลเมตร ถึงบ้านห้วยไม้ หมู่ที่ 5 แล้วเลี้ยวขวาเข้าสู่ตำบลมหาวัน ระยะทางประมาณ 4 กิโลเมตร รวมระยะทางจากตัวจังหวัดตาก ประมาณ 108 กิโลเมตร
ทางบก
ถนนสายสำคัญ ๆ เป็นถนนลาดยาง จำนวน 5 สาย ได้แก่
เฮ้งบ่อกี้ จอมยุทธ์พยัคฆ์หมัดเมา
เฮ้งบ่อกี้ จอมยุทธ์พยัคฆ์หมัดเมา  (New Drunken Fist 2,新醉拳) ประพันธ์โดย หวงยี่หลาง ภาพโดย ซิวฟูหลง จัดจำหน่ายโดยสำนักพิมพ์บุรพัฒน์ คอมมิค  เป็นเรื่องราวของ เลี่ยนปิน หรือ เสี่ยวเจี้ยนเซียน ซึ่งต่อมาได้กลายเป็นเฒ่าบรรพชน หรือ ใต้ฟ้าไร้พ่าย จอมยุทธ์ผู้ทรงพลังในเรื่อง สำนักพยัคฆ์มังกร ซึ่งย้อนเวลาด้วยหมายจะไปเปลี่ยนอดีต เพื่อให้ตนบรรลุขั้นเซียน สู่สวรรค์พ้นจากวัฏสงสารการเวียนว่ายตายเกิด ซึ่งมีการเข้าไปพัวพันกับการต่อสู้ระหว่างนิกายในทิเบต และในท้ายที่สุด ใต้ฟ้าไร่พ่ายก็บรรลุวัตถุประสงค์ของตนและกลับมาในโลกปัจจุบัน
คนเจ้าชู้ (บีดับบีดู)
"คนเจ้าชู้ (บีดับบีดู)" เป็นซิงเกิลในปี พ.ศ. 2558 และเพลงประกอบละครซีรีส์ Ugly Duckling รักนะเป็ดโง่ ตอน Boy’s Paradise และมุก-วรนิษฐ์ ถาวรวงศ์ ประพันธ์เนื้อร้อง-แต่งทำนองโดย เหมือนเพชร อำมะระ และเรียบเรียงโดย ศุภวัฒน์ เพช็รบุรี ออกจำหน่ายในวันที่ 29 ตุลาคม พ.ศ. 2558
การตอบรับ
เพลง "คนเจ้าชู้ (บีดับบีดู)" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 ธันวาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
โอสการ์ ลาริโอส
โอสการ์ ลาริโอส (Óscar Larios) นักมวยสากลชาวเม็กซิโก
ประวัติ
ลาริโอสขึ้นชกมวยสากลครั้งแรกเมื่อ 14 มกราคม พ.ศ. 2537 ชนะน็อค ดาบิด การ์ซิอา ยก 1 ที่เม็กซิโก จากนั้นขึ้นชกชนะรวด จนได้ครองแชมป์มวยสากลรัฐซีนาโลอารุ่นซูเปอร์แบนตัมเวทเมื่อ พ.ศ. 2539 ลาริโอสพบกับความพ่ายแพ้เป็นครั้งแรกใน พ.ศ. 2540 เมื่อเป็นฝ่ายแพ้น็อค อิสราเอล บัซเกซ ยกแรก แต่หลังจากนั้นก็ชกชนะรวดมาตลอดอีก จนได้ครองแชมป์ WBC Mundo Hispano รุ่นซูเปอร์แบนตัมเวท เมื่อ 11 กันยายน พ.ศ. 2541 ชนะน็อค เฆรโกริโอ เมดินา ยก 2 จากนั้น ขึ้นชิงแชมป์เงา WBO รุ่นจูเนียร์เฟเธอร์เวท เมื่อ 23 ตุลาคม พ.ศ. 2541 แต่ไม่สำเร็จ แพ้น็อค อะกาปีโต ซันเชซ ยก 5 จากนั้นลาริออสคว้าแชมป์เม็กซิโกรุ่นซูเปอร์แบนตัมเวทมาครองเมื่อ 21 พฤศจิกายน พ.ศ. 2541 ชนะน็อค ฆาบิเอร์ กัลป์เดรอน ยก 2 และป้องกันแชมป์เม็กซิโกได้ถึง 7 ครั้ง ก่อนจะขึ้นชกตัดเชือกเพื่อหาผู้ชนะไปชิงแชมป์โลก WBC รุ่นซูเปอร์แบนตัมเวท ซึ่งลาริโอสเป็นฝ่ายชนะคะแนน เซซาร์ โซโต ได้สิทธิขึ้นชิงแชมป์รุ่นนี้กับวิลลี เจอร์ริน เมื่อ 19 มกราคม พ.ศ. 2544 แต่เป็นฝ่ายแพ้คะแนนไป ไม่ได้แชมป์
หลังจากเสียแชมป์ ลาริโอสเลื่อนขึ้นไปชกรุ่นซูเปอร์เฟเธอร์เวท และขึ้นชิงแชมป์เงาในรุ่นนี้ของ WBC ที่ ฟิลิปปินส์ เมื่อ 2 กรกฎาคม พ.ศ. 2549 แต่เป็นฝ่ายแพ้คะแนน แมนนี ปาเกียว ไม่ได้แชมป์ หลังจากนั้น ลาริโอสชกชนะอีก 3 ครั้งก็ได้ชิงแชมป์โลก WBC รุ่นเฟเธอร์เวท ที่ว่างเมื่อ 21 กรกฎาคม พ.ศ. 2550 แต่เป็นฝ่ายแพ้น็อค ฆอร์เฆ ลินาเรส ยก 10 ไม่ได้แชมป์ หลังจากนั้น ลาริโอสขึ้นชิงแชมป์ WBC Latino รุ่นซูเปอร์เฟเธอร์เวทที่ว่างเมื่อ 22 กุมภาพันธ์ พ.ศ. 2551 ชนะคะแนน อาร์ตูโร โกเมซ ที่ เม็กซิโก ได้แชมป์มาครอง จากนั้น ลาริโอสขึ้นชิงแชมป์โลกเฉพาะกาล WBC รุ่นเฟเธอร์เวท เมื่อ 31 พฤษภาคม พ.ศ. 2551 ชนะน็อค เฟยเดอร์ วิโลเรีย ยก 5 ป้องกันแชมป์เฉพาะกาลได้ 1 ครั้ง แล้วขึ้นชิงแชมป์จริงของรุ่นนี้กับ ทากาฮิโระ อาโอ เมื่อ 16 ตุลาคม พ.ศ. 2551 ซึ่งลาริโอสเป็นฝ่ายชนะคะแนน แต่เมื่อชกแก้มือกันอีกครั้งเมื่อ 12 มีนาคม พ.ศ. 2552 ลาริโอสเป็นฝ่ายแพ้คะแนน เสียแชมป์ และลาริโอสก็แขวนนวมไป
มูลค่าตามราคาตลาด
มูลค่าตามราคาตลาด (Market Capitalization) หรือบางทีเรียกสั้นๆว่า "Market Cap" เป็นค่าที่คำนวณจากการนำราคาปิดของหลักทรัพย์จดทะเบียนคูณกับจำนวนหลักทรัพย์จดทะเบียนปัจจุบัน ซึ่งมูลค่าดังกล่าวจะสะท้อนให้ผู้ลงทุนเห็นถึงขนาดและความน่าสนใจลงทุนของตลาดหลักทรัพย์นั้นๆ ทั้งในแง่ของสภาพคล่องปริมาณและประเภทสินค้าที่จะเลือกลงทุน การคำนวณ Market Cap ของตลาดหลักทรัพย์ต่างๆ มีหลักการคำนวณที่เหมือนกัน แต่อาจแตกต่างกันที่รายละเอียดบางประเด็น ได้แก่หลักเกณฑ์การคัดเลือกประเภทหลักทรัพย์ที่นำมารวม คำนวณหลักเกณฑ์การคำนวณกรณีหลักทรัพย์จดทะเบียนที่ใช้คำนวณมีการเปลี่ยนแปลงทั้งเพิ่มจำนวนขึ้นหรือลดลงหรือไม่มีการซื้อขาย
สูตรในการคำนวณ
มูลค่าตามราคาตลาด = ราคาปิดของหุ้น × ปริมาณหุ้นจดทะเบียนกับตลาดหลักทรัพย์
สภาประมุขบาทหลวงโรมันคาทอลิกแห่งประเทศไทย
สภาประมุขแห่งบาทหลวงโรมันคาทอลิกแห่งประเทศไทย คริสตชนคาทอลิกในประเทศไทยเรียกว่า สภาพระสังฆราชคาทอลิกแห่งประเทศไทย (The Catholic Bishops' Conference of Thailand) อักษรย่อ สสท. เป็นองค์การปกครองสูงสุดของคริสตจักรโรมันคาทอลิกในประเทศไทย ประกอบด้วยมุขนายกชาวไทยซึ่งเป็นประมุขเขตมิสซังต่าง ๆ ทั่วประเทศไทยทั้งสิบเอ็ดมิสซัง
ปัจจุบัน สำนักงานเลขาธิการสภาประมุขแห่งบาทหลวงโรมันคาทอลิกแห่งประเทศไทย ตั้งอยู่เลขที่ 122/11 ซอยนาคสุวรรณ ถนนนนทรี เขตยานนาวา กรุงเทพมหานคร
ประวัติ
ตามประมวลกฎหมายพระศาสนจักรโรมันคาทอลิก บรรพ 2 ภาค 2 ลักษณะ 2 หมวด 4 กำหนดให้มีสภามุขนายก (conference of bishops) ขึ้นเป็นองค์กรที่ทำหน้าที่อภิบาลคริสตชนชาวคาทอลิกในอาณาเขตของตน เพื่อส่งเสริมความดีงามที่คริสตจักรมอบแก่มนุษยชาติในรูปแบบต่าง ๆ โดยเฉพาะการเผยแพร่ศาสนา สมาชิกของสภาฯ จะประกอบด้วยมุขนายกประจำมุขมณฑลต่าง ๆ ในประเทศนั้น ๆ แต่ไม่นับมุขนายกเกียรตินามและเอกอัครสมณทูต
มุขนายกมิสซังในประเทศไทยจึงรวมกลุ่มกันก่อตั้งสภาขึ้นโดยได้รับอนุมัติจากสันตะสำนักในปี 1965 ใช้ชื่อว่า “สภาพระสังฆราชคาทอลิกแห่งประเทศไทย” โดยมีพระคุณเจ้าเกลาดิอุส บาเยต์ (Claude-Philippe Bayet) มุขนายกมิสซังโรมันคาทอลิกอุบลราชธานีในขณะนั้นเป็นประธานสภาองค์แรก ต่อมากรมการศาสนาให้เปลี่ยนชื่อเป็น “สภาประมุขบาทหลวงโรมันคาทอลิกแห่งประเทศไทย” แล้วรับรองเป็นองค์การพิเศษทางศาสนาเมื่อวันที่ 9 กันยายน พ.ศ. 2512
โครงสร้าง
ปัจจุบัน (พ.ศ. 2563) สภาประมุขแห่งบาทหลวง
ปลากระเบนชายธง (สกุล)
ปลากระเบนชายธง หรือ ปลากระเบนธง (Cowtail stingray) เป็นสกุลของปลากระเบนจำพวกหนึ่ง ใช้ชื่อสกุลว่า Pastinachus (เป็นภาษาละตินหมายถึง "ปลากระเบน" หรือ "ปลากระเบนธง" ) ในวงศ์ปลากระเบนธง (Dasyatidae)
มีรูปร่างโดยรวมคือ มีลำตัวที่เป็นทรงคล้ายสามเหลี่ยมหน้าจั่วคล้ายชายธงจึงทำให้เป็นที่มาของชื่อ กลางหลังมีเกล็ดชิ้นใหญ่คล้ายไข่มุกและมีส่วนที่เป็นเกล็ดรูปฟันขนาดเล็กปกคลุมผิวหนังส่วนบน บนฐานปากมีตุ่มเนื้อ 5 ตุ่ม ตรงกลาง 3 ด้านข้างอย่างละหนึ่งเหมือนกัน มีส่วนหางที่อวบอ้วน มีเงี่ยงที่กลางหางอยู่เลยกว่าตำแหน่งของปลากระเบนสกุลอื่น ๆ ที่มีเงี่ยงกันที่อยู่บริเวณโคนหาง ที่สำคัญ คือ แผ่นหนังที่เห็นได้ชัดเจนที่ปลายหาง หางมีความยาวกว่าปลากระเบนชนิดอื่น ๆ left|thumb|ส่วนหัว
ปัจจุบันพบทั้งสิ้น 5 ชนิด ได้แก่
โดยใน 5 ชนิดนี้ มีมากถึง 4 ชนิดที่พบได้ในภูมิภาคเอเชียตะวันออกเฉียงใต้ โดยชนิด P. sephen ที่เดิมเคยมีอยู่เพียงชนิดเดียว และใช้เป็นชนิดต้นแบบพบในแถบทะเลแดงและอาระเบีย
จัดเป็นปลากระเบนขนาดใหญ่จำพวกหนึ่ง โดยสามารถโตเต็มที่ได้ถึงเกือบ 2 เมตร น้ำหนักกว่า 18 กิโลกรัม โดยเป็นปลาที่อาศัยอยู่บริเวณชายฝั่งทะเลตั้งแต่ทวีปแอฟริกาตะวันออก, ตะวันออกกลาง จนถึงเอเชียตะวันออกเฉียงใต้ และสามารถที่จะปรับตัวให้อยู่ในน้ำกร่อยหรือน้ำจืดสนิทได้
66
66 (หกสิบหก) เป็นจำนวนธรรมชาติที่อยู่ถัดจาก 65 (หกสิบห้า) และอยู่ก่อนหน้า 67 (หกสิบเจ็ด)
วิทยาลัยเภสัชศาสตร์ มหาวิทยาลัยรังสิต
วิทยาลัยเภสัชศาสตร์ มหาวิทยาลัยรังสิต ได้รับอนุมัติจากทบวงมหาวิทยาลัยให้เปิดดำเนินการสอนหลักสูตรเภสัชศาสตร์บัณฑิต สาขาวิชาเภสัชศาสตร์ได้ตั้งแต่ปีการศึกษา 2530 นับเป็นคณะเภสัชศาสตร์สถาบันอุดมศึกษาเอกชนแห่งแรกของประเทศไทย นอกเหนือจากคณะเภสัชศาสตร์ของมหาวิทยาลัยของรัฐ 6 สถาบันในขณะนั้น โดยมี ศ.(พิเศษ) ภญ.ฉวี บุนนาค เป็นคณบดีคนแรกของคณะ
ประวัติ
ในระยะแรกเปิดสอนหลักสูตรเภสัชศาตรบัญฑิต เป็นหลักสูตร 5 ปี โดยนักศึกษาจะศึกษาเพื่อการเป็นเภสัชกรในช่วง 4 ปีแรกของหลักสูตร และศึกษากระบวนวิชาทางเลือก ให้มีความรู้และทักษะเฉพาะทาง ตลอดจนฝึกปฏิบัติงานวิชาชีพในทางเลือกในชั้นปีที่ 5 และได้มีการปรับปรุงหลักสูตรอีกหลายครั้ง คือ หลักสูตรเภสัชศาสตร์ปีการศึกษา 2542 ประกอบด้วย 232 หน่วยกิต (ไตรภาค), 2544 ประกอบด้วย 186 หน่วยกิต (ทวิภาค), 2546, 2547 และ 2548 ตามลำดับ และในปีการศึกษา 2545 วิทยาลัยเภสัชศาสตร์เคยได้รับอนุมัติให้เปิดหลักสูตรเภสัชศาสตรมหาบัณฑิต สาขาเภสัชศาสตร์ขึ้นอีก 1 หลักสูตร (ปัจจุบันหลักสูตรนี้ปิดไปแล้ว และได้เปิดหลักสูตรบัณฑิตศึกษาอีกครั้งในปีการศึกษา 2555)
สภาเภสัชกรรมได้เริ่มมีบทบาทในการควบคุมการผลิตเภสัชกรมากขึ้น โดยได้กำหนดให้ตั้งแต่ปีการศึกษา 2552 เป็นต้นไป เฉพาะหลักสูตรเภสัชศาสตร์ที่เปิดสอน 6 ปี เท่านั้นที่จะได้รับการอนุมัติจากสภาเภสัชกรรมให้สอบใบประกอบวิชาชีพเภสัชกรรมได้ ทำให้คณะฯ ต้องปรับเปลี่ยนหลักสูตรเภสัชศาสตรบัณฑิตจากเดิมที่เป็นหลักสูตร 5 ปี ให้เป็นหลักสูตร 6 ปี ในปีการศึกษา 2552 คือหลักสูตรเภสัชศาสตรบัณฑิต (ฉบับปรับปรุง) พ.ศ. 2552 (Doctor of Pharmacy Program) และมีการปรับปรุงหลักสูตร 6 ปีอีกหลายครั้ง
วิทยาลัยเภสัชศาสตร์ มหาวิทยาลัยรังสิต ได้ยกฐานะจากคณะเภสัชศาสตร์เป็นวิทยาลัยเภสัชศาสตร์ เมื่อ มิถุนายน พ.ศ. 2561
ได้ผลิตเภสัชกรรุ่นแรกออกไปในปี 2535 จำนวน 41 คน จนถึงปัจจุบันได้ผลิตเภสัชกรไปแล้วรวม 24 รุ่น มีจำนวนทั้งสิ้น 2,926 คน
หลักสูตร
วิทยาลัยเภสัชศาสตร์ มหาวิทยาลัยรังสิต ทำการเปิดสอนตั้งแต่ระดับปริญญาตรี ปริญญาโท และปริญญาเอก
ระดับปริญญาตรี
ในปีการศึกษา 2552 เป็นต้นไป ได้มีการปรับปรุงหลักสูตรจากเดิมที่ใช้เวลาศึกษา 5 ปี (เภสัชศาสตรบัณฑิต) เปลี่ยนเป็น 6 ปี (หลักสูตรการบริบาลทางเภสัชกรรม) ดังนั้นตั้งแต่ปีการศึกษา 2552 เป็นต้นไป จะมีนักศึกษา 2 หลักสูตร เมื่อผลิตนักศึกษารหัส 51 จบหลักสูตร (5 ปี) แล้ว หลักสูตรการศึกษาก็จะเหลือเพียงหลักสูตรเดียวคือ หลักสูตร 6 ปี
นักศึกษารหัส 51 จะเป็นรุ่นสุดท้ายของหลักสูตรนี้
สำหรับนักศึกษารหัส 52 เป็นต้นไป
ชื่อปริญญา
สำหรับนักศึกษารหัส 55 เป็นต้นไป
ในปีการศึกษา 2556 ได้ปรับปรุงหลักสูตรเภสัชศาสตรบัณฑิต (Doctor of Pharmacy Program) สาขาเภสัชศาสตร์ เป็นสาขาเภสัชอุตสาหการ
สำหรับนักศึกษารหัส 56 เป็นต้นไป
ระดับปริญญาโท
เปิดสอนในปีการศึกษา 2555 เป็นต้นไป
ชื่อปริญญา
ในปีการศึกษา 2560 ได้เปิดสอนอีกหลักสูตร คือ
ระดับปริญญาเอก
เปิดสอนในปีการศึกษา 2555 เป็นต้นไป
ชื่อปริญญา
สุดเขต ประภากมล
ร้อยตำรวจตรี สุดเขต ประภากมล (เกิด: 8 กุมภาพันธ์ พ.ศ. 2523) เป็นนักกีฬาแบดมินตันชายจากประเทศไทยได้เข้าร่วมการแข่งขันแบดมินตันในโอลิมปิกฤดูร้อน 2004 ประเภทชายคู่กับภัททพล เงินศรีสุข ตกรอบใน 32 คู่สุดท้าย โดยเจอกับคู่ของแอนโทนี คลาร์ก และนาธาน โรเบิร์ตสัน จากสหราชอาณาจักร
นอกจากนี้ ยังได้ลงแข่งขันในประเภทคู่ผสมกับสราลีย์ ทุ่งทองคำ โดยชนะบายในรอบแรกแต่พ่ายให้แก่คู่ของเฟรดริก เบิร์กสเตริม และโจฮันนา เพียร์สสัน ในรอบ 16 ทีมสุดท้าย
เขายังได้ลงแข่งขันในโทมัสคัพ 2008 คู่กับทรงพล อนุกฤตยาวรรณ แต่ไปพ่ายในรอบก่อนรองชนะเลิศ
คลองหนึ่ง
คลองหนึ่ง ขุดขึ้นในสมัยรัชกาลที่ 5 เป็นคลองซอยคลองที่ 1 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ขุดขึ้นโดยบริษัทขุดคลองแลคูนาสยาม ในโครงการทุ่งรังสิตที่มีจุดประสงค์เพื่อการพัฒนาที่ดิน เพิ่มพื้นที่ทำนาปลูกข้าว และใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ในปัจจุบันคลองหนึ่งเริ่มต้นจากคลองนครหลวงซึ่งเป็นคลองชลประทาน อำเภอวังน้อย จังหวัดพระนครศรีอยุธยา ผ่านอำเภอคลองหลวง อำเภอธัญบุรี ไปจดคลองสอง ที่อำเภอลำลูกกา จังหวัดปทุมธานี มีถนนพหลโยธินคู่ขนานเกือบตลอดแนวคลอง
พระนิชิจิ
พระนิชิจิ (日持; 10 กุมภาพันธ์ ค.ศ. 1250– หลังจากปี ค.ศ. 1304) หรือ ไคอิโค เป็นลูกศิษย์และสาวกของพระนิชิเรน ซึ่งได้ออกเดินทางไปยัง ฮอกไกโด ไซบีเรีย และ ประเทศจีน
พระนิชิจิ เกิดในจังหวัดซุรุกะ เป็นบุตรคนที่สองของ ตระกูลที่ยิ่งใหญ่และมีอำนาจ ในตอนแรกพระนิชิจิได้ศึกษาธรรมของนิกายเทียนไท้ แต่หลังจากนั้นไม่นานก็ได้เข้าเป็นศิษย์ของพระนิชิเรน พระนิชิจิได้ถูกแต่งตั้งเป็น 1 ใน 6 พระสงฆ์อาวุโส จากพระนิชิเรน แต่ก็เป็น ลูกศิษย์ของพระนิกโคด้วย หลังจากการดับขันธ์ของพระนิชิเรนในปี ค.ศ. 1282 พระนิชิจิได้จัดตั้งวัด อิโชจิ ในปัจจุบันคือ วัดเรนอิจิ (蓮永寺) ใน ชิซุโอะกะ แต่ภายหลังความสัมพันธ์กับพระนิกโคกลับแย่ลง เขาได้ตั้งคณะมิชชันนารีเดินทางเผยแผ่ธรรมในวันที่ 1 มกราคม ค.ศ. 1295 โดยได้วางแผนว่าจะเดินทางเท้าไป ฮะโกะดะเตะ, ฮอกไกโด และหลังจากนั้นก็จะเดินทางไปยัง ชางตู ประเทศจีน เพื่อเผยแผ่ธรรมให้ชาวมองโกล เนื่องจากเห็นว่าชาวมองโกลนั้น ถูกกล่าวถึงบ่อยครั้งในบทธรรมนิพนธ์ของพระนิชิเรน
อย่างไรก็ตามเป็นเวลาหลายศตวรรษที่ไม่มีทราบว่าเกิดอะไรขึ้นกับพระนิชิจิ หลังจากการเดินทางออกจากประเทศญี่ปุ่น มีตำนานเล่าว่าท่านได้สร้างวัดขึ้นที่ภาคเหนือของประเทศญี่ปุ่น และได้จับปลาชนิดใหม่ในฮอกไกโด ได้ตั้งชื่อว่า ฮอกเกะ ในตำนานนั้นค่อนข้างกำกวมและไม่แน่ชัดว่า ท่านได้เดินทางไปถึงประเทศจีนโดยปลอดภัยหรือไม่ ในปี ค.ศ. 1936 นักท่องเที่ยวได้พบโงะฮนซนของพระนิชิจิและอัฐิของท่านในดินแดนที่ห่างไกลในประเทศจีน และในปี ค.ศ. 1989 อัฐิเหล่านั้นได้ถูกตรวจสอบโดย มหาวิทยาลัยโตเกียวแล้วมีความเป็นไปได้สูงว่าเป็นของพระนิชิจิ ในปัจจุบันจึงเป็นที่รู้กันว่าท่านได้ไปถึงประเทศจีนในปี ค.ศ. 1298 และได้พบชาวพุทธแห่งราชวงศ์เซี่ยตะวันตก และได้ปักหลักอยู่ที่ อำเภอซวนฮัว ท่านได้สร้าง วัดลีฮัว (立化寺塔; Japanese: Rikkai-ji) และมีประชาชนบางส่วนหันมานับถือนิชิเรน ภายใต้การนำของท่าน รวมไปถึงชายชราชื่อ นิโชเตะ ซึ่งท่านกล่าวว่าเป็นผู้นำของลูกศิษย์ของท่าน พระนิชิจิมรณภาพเมื่อใดไม่มีใครทราบ แต่คาดกันว่าหลัง ค.ศ. 1304
ภาษาคาลูยา
ภาษาคาลูยา (ฟิลิปีโนและCaluyanon) เป็นภาษาถิ่นหนึ่งของภาษากีนาไรอา ใช้พูดในหมู่เกาะคาลูยาของจังหวัดอันตีเก ประเทศฟิลิปปินส์ ผู้พูดส่วนใหญ่ใช้ภาษาฮีลีไกโนนเป็นภาษาที่สอง
เมทนี บุรณศิริ
เมทนี บุรณศิริ (เกิด 29 พฤศจิกายน พ.ศ. 2509) ชื่อเล่น นีโน่ เป็นนักแสดง พิธีกร นักร้อง และผู้จัดละครชาวไทยเชื้อสายออสเตรเลีย-อินเดีย
ประวัติ
เมทนี บุรณศิริ มีชื่อเล่นว่า นีโน่ เป็นบุตรคนที่สามจากทั้งหมดสี่คนของสุมิดา บุรณศิริ และธารารัตน์ (สกุลเดิม ณ สงขลา) หรือเชอรี่ มารดาเป็นลูกครึ่งออสเตรเลีย มีพี่น้องคือ ชลิดา, ชุติมา และเฉกชนม์ ตามลำดับ สำเร็จการศึกษาระดับมัธยมศึกษาจากโรงเรียนเซนต์ดอมินิก รุ่นที่ 16 สำเร็จการศึกษาระดับปริญญาตรีจาก คณะรัฐศาสตร์ จุฬาลงกรณ์มหาวิทยาลัย สาขาความสัมพันธ์ระหว่างประเทศ เอกภาษาสเปน และปริญญาโทความสัมพันธ์ระหว่างประเทศ จากประเทศ สเปน จบหลักสูตร บริหารงานภาครัฐ และกฎหมายมหาชน จาก สถาบันพระปกเกล้า จบหลักสูตรวิทยาการจัดการสำหรับ ผู้บริหารระดับสูง นิด้า ปัจจุบันกำลังศึกษาในหลักสูตรนวัตกรรมการจัดการสุขภาพยุคดิจิตอล มหาวิทยาลัยราชภัฏสวนสุนันทา และหลักสูตรธรรมาภิบาลทางการแพทย์ สถาบันพระปกเกล้า และได้รับโปรดเกล้าฯ แต่งตั้งเป็น ผู้พิพากษาสมทบในศาลเยาวชนและครอบครัวจังหวัดปทุมธานี เมื่อวันที่ 9 เมษายน พ.ศ. 2562
เข้าสู่วงการบันเทิงโดยการถ่ายแบบลงโฆษณาสินค้าต่างๆ ต่อมาได้แสดงละครและภาพยนตร์ โดยเป็นพระเอกภาพยนตร์เรื่องแรกและเรื่องเดียวคือ "ขอลูกแก้วเป็นพระเอก" คู่กับ สุนิสา สุขบุญสังข์ และมีผลงานทางจอเงินและจอแก้วมากมายหลายเรื่อง ด้านการเป็นนักร้อง มีผลงานเพลงกับค่ายคีตา เรคคอร์ดส ในชื่ออัลบั้มว่า "ขอเป็นพระเอก" ในอัลบั้มนี้มีเพลงดังคือ คนขี้เหงา, ผมรักคุณ และ เรามาจากไหน ซึ่งออกวางแผงในปี พ.ศ. 2534 และในปีต่อมาคือ พ.ศ. 2535 ได้ออกอัลบั้มอีกหนึ่งชุดคือ "นีโน่ คัมแบ๊ก"
ชีวิตส่วนตัว
เมทนีหมั้นกับศรฤทัย อัครอิทธินันท์ (ชื่อเล่น จอย) เมื่อวันที่ 28 ตุลาคม พ.ศ. 2550 จดทะเบียนสมรสเมื่อวันที่ 11 พฤศจิกายน และฉลองมงคลสมรสเมื่อวันที่ 29 พฤศจิกายนปีเดียวกันนั้น โดยเขาตั้งใจว่าจะไม่มีลูกด้วยกัน แต่ภายหลังทั้งสองจดทะเบียนหย่ากันเมื่อวันที่ 29 กรกฎาคม พ.ศ. 2558
รายชื่อรายการในอดีต
ทาง ช่อง 3 พ.ศ. 2541 - พ.ศ. 2542
ผู้จัดละคร
ผลงานละครโทรทัศน์ทั้งหมดในฐานะผู้จัดละครบริษัท นีโน่ บราเดอร์ส จำกัด ร่วมกับ ปณิตา ธรรมวัฒนะ
ท่าโจมตีมวยปล้ำอาชีพ
ท่าการโจมตี เป็นท่าแสดงความเสียหายให้แก่คู่ต่อสู้ใน มวยปล้ำอาชีพ ด้วย ท่าจับยอมแพ้ หรือ ท่าทุ่ม ทั้งยังมีการโจมตีที่หลากหลายในมวยปล้ำอาชีพ และหลายชื่อมากมาย บางครั้งนักมวยปล้ำก็จะตั้งชื่อให้กับท่าที่ตัวเองใช้อย่าง ท่าไม้ตาย บางครั้งชื่อใหม่เหล่านั้นกลายเป็นที่นิยมก็อาจจะนำมาใช้แทนศัพท์เทคนิคแทน
บอดีเพลส
รูปแบบของบอดีเพลสเป็นการกระแทกหรือพุ่งเข้าใส่คู่ต่อสู่ด้วยร่างกายของเราทั้งตัว สามารถทำได้จากวิ่งใส่ หรือยืนกระแทกให้คู่ต่อสู้ล้มหรือเจ็บได้
บอดี แอวาลันช์
นักมวยปล้ำวิ่งเข้ากระแทกคู่ต่อสู้โดยใช้หน้าอกและร่างกายกระแทก หรือ วิ่งเข้าใส่คู่ต่อสู้ที่มุมเทิร์นบักเคิลโดยใช้หน้าอกและร่างกายกระแทก ส่วนใหญ่ท่านี้จะใช้กับคนตัวใหญ่รุ่นเฮฟวี่เวท
สติงเกอร์ สแปลช
ท่านี้ถูกคิดค้นและโด่งดังขึ้นโดย สติง เป็นท่าที่กระโดดเอาหน้าอกกระแทกคู่ต่อสู้ที่มุมเทิร์นบักเคิล
เทสซ์ เพลส
ท่านี้ถูกคิดค้นและโด่งดังขึ้นโดย ลู เทสซ์ ท่านี้เป็นการกระโดดใส่คู่ต่อสู้ที่กำลังยืนอยู่หรือกำลังวิ่งมาหาตัวเรา ทำให้เรานั่งทับบนตัวคู่ต่อสู้ และอีกรูปแบบหนึ่งที่โด่งดังของ สตีฟ ออสติน คือ ใช้ท่าเทสซ์เพลสใส่คู่ต่อสู้ที่วิ่งมาแล้วรัวหมัดใส่หน้า
เวอร์ติคัล เพลส
Also known as vertical splash body press, this variation is made by a charging wrestler (usually standing on the second or top rope) against a standing opponent, landing on his/her chest and shoulders while remaining upright, the wrestler employs the momentum to bring his/her opponent down to the mat into a seated senton.
ช็อป
รูปแบบการโจมตีนี้เป็นการใช้มือตี, ตบ หรือสับ ไปที่หน้าอก หรือส่วนต่าง ๆ ของร่างกาย
แบ็คแฮนด์ ช็อป
รู้จักกันในชื่อ ไนฟ์เอดจ์ช็อป ท่านี้เป็นตบไปที่หน้าอกคู่ต่อสู้ด้วยรูปแบบแบ็กแฮนด์ นักมวยปล้ำหลายคนที่ใช้ท่านี้ตบคู่ต่อสู้ ส่วนใหญ่คนดูตะร้อง วู้ !! ตอบกลับมา ซึ่งเป็นเสียง วู้ !! ของ ริก แฟลร์ ที่ทำให้ท่านี้โด่งดังขึ้น
ครอสช็อป
A double variation of the aforementioned chop, the wrestler lunges forward or jumps forward in a pressing fashion while crossing arms forming a "X", hitting both sides of the opponent's neck.
สปินนิง ไนฟ์เอดจ์ช็อป
ท่านี้เป็นการหมุนตัว 180 หรือ 360 องศา แล้วตบหน้าอกคู่ต่อสู้ด้วยรูปแบบแบ็คแฮนด์ช็อป
เคะสะงิริช็อป
เป็นการใช้สันมือสับแบบคาราเต้ ไปที่ไหล่ หรือ คอ คำว่า เคะสะงิริ เป็น ภาษาญี่ปุ่น ที่แปลว่า ฟัน ตัด
มองโกเลียนช็อป
เป็นการใช้สันมือสับไปที่ไหล่คู่ต่อสู้พร้อมกันทั้งสองมือ
โอเวอร์เฮด ช็อป
ใช้สันมือสับไปที่กลางหัว ส่วนใหญ่ท่านี้มักจะใช้โดยนักมวยปล้ำที่ตัวสูงอย่างเช่น เดอะเกรทคาลี หรือ อ็องเดรเดอะไจแอนท์
โทรท ทรัสท์
หรือรู้จักกันในชื่อ โทรท สไตรก์ หรือ ซอร์ด สแต็บ การโจมตีจะคล้ายการ อัพเพอร์คัท แต่จะเปลี่ยนจากกำมือเป็นการแบบมือออกทำมือแข็งแล้วเสียบเข้าที่คอ
โคลทส์ไลน์
ท่าเป็นท่ากางแขนขนานกับพื้นแล้วใช้แขนวิ่งไปกระแทกคอหรือหน้าอกคู่ต่อสู้ให้ล้มลงไป ท่านี้มักจะสับสนกับท่า ลาเรียท.
แค็คทัส โคลทส์ไลน์
ท่านี้โด่งดังมาจาก มิค โฟลีย์ ตอนที่ยังใช้ชื่อว่า "แค็คทัส แจ็ค" ท่านี้เป็นการโคลทส์ไลน์ใส่คู่ต่อสู้ที่อยู่ตรงเชือกเวทีทำให้ตัวเราและคู่ต่อสู้ตรงเวทีข้ามเชือกเส้นบนมาด้วยกัน
คอร์เนอร์ โคลทส์ไลน์
เป็นการโคลทส์ไลน์อัดคู่ต่อสู้ที่มุมเทิร์นบักเกิล
ลีพพิง โคลทส์ไลน์
หรือที่รู้จักกันในชื่อ กระโดดโคลทส์ไลน์ หรือ ฟลายอิง โคลทส์ลาย ท่านี้เป็นการวิ่งแล้วกระโดดโคลทส์ไลน์ใส่คู่ต่อสู้ ท่านี้มักจะเห็น ดิอันเดอร์เทคเกอร์ และ โรแมน เรนส์ ใช้อยู่บ่อย ๆ ส่วนในรูปแบบอื่นก็จะมีกระโดดโคลทส์ลายอัดคู่ต่อสู้ที่มุมเทิร์นบักเคิล
รีบาวดน์โคลทส์ไลน์
เป็นรูปแบบการโคลทส์ไลน์อย่างหนึ่ง คือ เมื่อคู่ต่อสู้เด้งเชือกแล้วเรารีบไปเด้งเชือกเส้นเดียวกันกับฝั่งคู่ต่อสู้ โดยจะทำให้เราอยู่ข้างหลังคู่ต่อสู้ แล้วเมื่อคู่ต่อสู้หันกลับมาก็จะโดนโคลทส์ลาย
ชอร์ทอาร์ม โคลทส์ไลน์
จับแขนคู่ต่อสู้ในรูปแบบ ช็อร์ทอาร์ม หลังจากนั้นดึงตัวคู่ต่อสู้เข้ามาใส่โคลทส์ลาย
ทรีพอยท์สแตนซ์ โคลทส์ไลน์
มือจรดพื้นยืนท่าเตรียมยิงสามคะแนน แบบอเมริกันฟุตบอลแล้ววิ่งไปโคลทส์ไลน์คู่ต่อสู้ นักมวยปล้ำที่ใช้ท่านี้เป็นท่าไม้ตายคือ "แฮคซอว์" จิม ดักแกน
ดับเบิลแอ็กซ์แฮนเดิล
หรือที่รู้จักกันในชื่อ ดับเบิลสเลดจ์ หรือ โพลิชแฮมเมอร์ เป็นชื่อที่ตั้งโดย อีวาน ปูสกี ท่านี้เป็นการใช้สองมือประสานเข้าด้วยกันแล้วทำท่าเหวี่ยงสเลดจ์แฮมเมอร์หรือขวานทุบไปที่ หลัง หน้า หน้าอก หรือ หัว ของคู่ต่อสู้ ท่านี้ยังสามารถใช้บนเชือกเส้นบนได้อีกด้วย
ดร็อป
เป็นการโจมตีที่ตัวเรากระโดดลงมาอัด กระแทก หรือ ทับ คู่ต่อสู้บนพื้น และอาจจะเน้นส่วนใดส่วนหนึ่งของร่างกายเป็นพิเศษ
ช็อปดร็อป
The wrestler either falls forward, or jumps up and drops down, hitting a lying opponent with a kesagiri chop on the way down, usually landing in a kneeling position.
เอลโบว์ ดร็อป
ท่านี้เป็นการทิ้งศอกลงคู่ต่อสู้โดยการยกแขนขึ้นทำท่าเหมือนเบ่งกล้ามแล้วทิ้งศอกลงไป สามารถกระโดดหรือทิ้งตัวลงมาเฉย ๆ ก็ได้ นักมวยปล้ำหลายคนใช้ท่านี้ เช่น เดอะร็อก ที่เป็นการทิ้งศอกแบบรุนแรง และได้ตั้งชื่อว่า "เดอะพีเพิลส์เอลโบว์" หรือในชื่อภาษาไทยที่น้าติงตั้งคือ "ศอกมหาชน"
ส่วนรูปแบบอื่น ๆ จะเป็นการเล็งแล้วทิ้งศอก หรือนักมวยปล้ำบางคนก็ทิ้งศอกสองข้างเลย
คอร์กสครูวเอลโบว์ดร็อป
ความแตกต่างของการทิ้งศอกแบบนี้คือการกระโดดหมุนตัวแบบเกลียวน็อตหรือคอร์กสครูวแล้วทิ้งศอกใส่คู่ต่อสู้ คนที่คิดค้นท่านี้คือ "เนเจอร์บอย" บัดดี แลนเดล ในปี ค.ศ.1984.
สปินนิงเฮดล็อกเอลโบว์ดร็อป
ท่านี้เป็นการทิ้งศอกขณะที่กำลังเฮดล็อกคู่ต่อสู้อยู่ ส่วนใหญ่จะรู้จักกันในวงกว้างว่าเป็น อินเวิร์ทเท็ดเฟซล็อกเอลโบว์ดร็อป หรือ เฟซล็อกกลับด้านเอลโบว์ดร็อป ซึ่งท่านี้จะจับคู่ต่อสู้ล็อกด้วยเฟซล็อกแบบกลับด้านโดยหน้าจะหันมาทางรักแร้แล้วใช้แขนอีกข้างทิ้งศอกใส่หน้าอกหรือแขนคู่ต่อสู้กระแทกลงพื้น
ในรูปแบบอื่นก็จะมีแบบไม่ทิ้งศอกแทนแต่ใช้เป็นท่า ลาเรียท ทิ้งใส่หน้าอกหรือคอแทน
ฟิสท์ดร็อป
A wrestler performs a series of theatrics before jumping or falling down, driving a fist usually to the opponent's forehead. There is a variation called karate fist drop that can be performed in a series, setting the wrestler besides a fallen opponent in a front stance known as Zenkutsu dachi. Then the wrestler drops to his/her rear leg's knee delivering a karate punch at the opponent's stomach, to rise up back again.
External links
Wrestlingtekniker
100000000
100000000 (ร้อยล้าน) เป็นจำนวนธรรมชาติที่อยู่ถัดจาก 99999999 (เก้าสิบเก้าล้านเก้าแสนเก้าหมื่นเก้าพันเก้าร้อยเก้าสิบเก้า) และอยู่ก่อนหน้า 100000001 (ร้อยล้านเอ็ด)
วัดทองโข
วัดทองโข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางน้ำจืด อำเภอหลังสวน จังหวัดชุมพร ที่ดินตั้งวัดมีเนื้อที่ 38 ไร่
วัดทองโขตั้งวัดเมื่อวันที่ 8 มิถุนายน พ.ศ. 2522 โดยมีนายหีต สมคิด และนายเชษฐ รินทร์สกุล เป็นผู้มอบที่ดินให้สร้างวัด ได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2523
อาคารเสนาสนะที่สำคัญ ได้แก่ อุโบสถอาคารคอนกรีตเสริมเหล็ก สร้างเมื่อ พ.ศ. 2542 ศาลาการเปรียญอาคารคอนกรีตเสริมเหล็กทรงไทย สร้างเมื่อ พ.ศ. 2528 กุฏิสงฆ์ จำนวน 5 หลัง ศาลาอเนกประสงค์ สร้างเมือ พ.ศ. 2536 เป็นอาคารไม้ทรงไทย 2 ชั้น ฌาปนสถาน โรงเก็บพัสดุ และโรงครัว ปูชนียวัตถุที่สำคัญ ได้แก่ พระประธานประจำอุโบสถ ปางสมาธิ สร้างเมื่อ พ.ศ. 2542 และพระประธานประจำศาลาการเปรียญ ปางมารวิชัย สร้างเมื่อ พ.ศ. 2529
ชมรมนักวิทยุสมัครเล่น
ชมรมนักวิทยุสมัครเล่น เป็นการรวมตัวกันของนักวิทยุสมัครเล่น เพื่อพบปะพูดคุย และแลกเปลี่ยนความรู้ระหว่างกัน นอกจากนี้ยังมีการรวมตัวกันของนักศึกษาในมหาวิทยาลัยต่างๆ เพื่อร่วมกันทำกิจกรรม ทดลอง ศึกษา ค้นคว้าเกี่ยวกับการติดต่อสื่อสาร และการแพร่กระจายความถี่วิทยุสื่อสารในแต่ละย่านความถี่
ภาษาซาปวน
ภาษาซาปวน (Sapuan) มีผู้พูดทั้งหมด 2,400 คน (พ.ศ. 2524) ทางภาคใต้ของลาว ในแขวงอัตตะปือตามแนวแม่น้ำเซกองและเซคะหมาน ใกล้เคียงกับภาษาโอย ภาษาโสก และภาษาเจ็ง อยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อย บะห์นาริก
คลองสอง
คลองสอง ขุดขึ้นในสมัยรัชกาลที่ 5 เป็นคลองซอยคลองที่ 2 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ขุดขึ้นโดยบริษัทขุดคลองแลคูนาสยาม ในโครงการทุ่งรังสิตที่มีจุดประสงค์เพื่อการพัฒนาที่ดิน เพิ่มพื้นที่ทำนาปลูกข้าว และใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ในปัจจุบันคลองสองเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และอำเภอลำลูกกา จังหวัดปทุมธานี ไปจดคลองหมอนสี่สิบ และคลองถนน ที่เขตสายไหม กรุงเทพมหานคร
ปรีดา วิบูลย์สวัสดิ์
ประวัติ
นายปรีดา วิบูลย์สวัสดิ์ เชื้อชาติไทย สัญชาติไทย นับถือศาสนาพุทธ เกิดเมื่อวันที่ 5 กันยายน 2482 ที่กรุงเทพฯ เป็นบุตรคนที่ 2 ในจำนวนพี่น้องทั้งหมด 5 คนของนายส่งและนางละม่อม วิบูลย์สวัสดิ์ สมรสแล้วกับนางกาญจนี วิบูลย์สวัสดิ์ มีบุตรหญิง 2 คน สาขาวิชาที่เชี่ยวชาญคือ วิศวกรรมเครื่องกลและเทคโนโลยีพลังงาน
ซิวิไลเซชัน
ซิวิไลเซชัน (Civilization) สามารถหมายถึง
วิญญูชน
"วิญญูชน" อาจหมายถึง
ดำรงค์เดช สมานฉันท์
ดำรงค์เดช สมานฉันท์ สถิติการชก 3 ครั้ง แพ้ 3
ดิเรก ลาวัณย์ศิริ
ครอบครัว
ดิเรก ลาวัณย์ศิริ หรือ ศาสตราจารย์กิตติคุณ ดร.ดิเรก ลาวัณย์ศิริ เป็นบุตรของ นาย ธงชัย และ นาง สุมน ลาวัณย์ศิริ สมรสกับ พญ.สุพัตรา ลาวัณย์ศิริ และมีบุตรชายด้วยกันหนึ่งคนคือ ดร.ดิสภัทร ลาวัณย์ศิริ สำเร็จการศึกษาปริญญาดุษฎีบัณฑิตวิศวกรรมศาสตร์ สาขาวิศวกรรมโยธา (Civil Eng.) ปริญญาวิศวกรรมศาสตร์มหาบัณฑิต สาขาวิศวกรรมโยธา (M.S.C.E.) จาก University of Washington ประเทศสหรัฐอเมริกา และ ปริญญาตรี วิศวกรรมศาสตร์ สาขาวิศวกรรมโยธา จาก คณะวิศวกรรมศาสตร์ จุฬาลงกรณ์มหาวิทยาลัย
โกคูจูเนียร์
เป็นหลานของปัง ตอนแรกเป็นเด็กอ่อนแอโดนเพื่อนแกล้งเป็นประจำ แต่ตอนหลังได้เป็นซูเปอร์ไซย่าและในตอนจบของDragonball GT โกคูจูเนียร์ก็ได้ต่อสู้กับเบจิต้าจูเนียร์ซึ่งเป็นลูกหลานของเบจิต้าในศึกชิงจ้าวยุทธภพ
ดิเรก ลาวัณย์ศิริ
ประวัติการศึกษา
ศาสตราจารย์กิตติคุณ ดิเรก ลาวัณย์ศิริ จบการศึกษาระดับอนุบาลที่ โรงเรียนสมถวิล (พระโขนง) ระดับประถมและมัธยมต้นที่ โรงเรียนกรุงเทพคริสเตียน และระดับมัธยมปลายที่ โรงเรียนเตรียมอุดมศึกษา ต่อมาจบการศึกษาระดับปริญญาตรี วิศวกรรมศาสตร์ สาขา วิศวกรรมโยธา จากคณะวิศวกรรมศาสตร์ จุฬาลงกรณ์มหาวิทยาลัย จบการศึกษาปริญญาโท วิศวกรรมศาสตร์มหาบัณฑิต สาขาวิศวกรรมโยธา (M.S.C.E) จาก University of Washington ประเทศสหรัฐอเมริกา และ จบการศึกษาระดับปริญญาเอก ดุษฎีบัณฑิตวิศวกรรมศาสตร์ สาขาวิศวกรรมโยธา (Civil Eng.) จาก Oregon State University ประเทศสหรัฐอเมริกา
นอกจากนี้ ศาสตราจารย์กิตติคุณ ดิเรก ลาวัณย์ศิริ ยังได้ผ่านการอบรมผู้บริหารระดับสูงจากสถาบันชั้นนำทั้งในและต่างประเทศหลายแห่ง อาทิ หลักสูตร วิทยาลัยป้องกันราชอาณาจักร รุ่นที่ 39 ปี พ.ศ. 2540 หลักสูตร Senior Executiveรุ่นที่ 15 ปี พ.ศ. 2544 สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย หลักสูตรการเมืองการปกครองระบอบประชาธิปไตย สำหรับนักบริหารระดับสูง รุ่นที่ 7 ประจำปีการศึกษา 2546 สถาบันพระปกเกล้า หลักสูตร Director รุ่น 76 หลักสูตร 18th Management of Higher Education Institution Seminar, Galillee College, Israel, July 2007 หลักสูตรนักบริหารยุติธรรมทางปกครองระดับสูง (บยป.) รุ่นที่ 2 ประจำปีการศึกษา 2554 ศาลปกครอง หลักสูตรเสาหลักของแผ่นดิน ผู้นำระดับสูงตามรอยเบื้องพระยุคลบาท รุ่นเกียรติยศ สถาบันศาสตราจารย์ ดร.บุญรอด บิณฑสัณต์ หลักสูตรผู้บริหารระดับสูง สถาบันวิทยาลัยการตลาดทุน (หลักสูตร วตท.) รุ่นที่ 14 ประจำปีการศึกษา 2555 หลักสูตรการบริหารจัดการด้านความมั่นคงขั้นสูง สมาคมวิทยาลัยป้องกันราชอาณาจักรในพระบรมราชูปถัมภ์, ,รุ่นที่ 4 ประจำปีการศึกษา 2556 (สวปอ มส4) และหลักสูตรผู้บริหารระดับสูง สถาบันวิทยาการพลังงาน,  รุ่นที่ 3 ประจำปีการศึกษา 2556 (วพน.3)
ประวัติการทำงาน
ศาสตราจารย์กิตติคุณ ดิเรก ลาวัณย์ศิริ เริ่มต้นชีวิตการทำงานเป็นอาจารย์ประจำคณะวิศวกรรมศาสตร์ สาขาวิศวโยธา จุฬาลงกรณ์มหาวิทยาลัย เมื่อวันที่ 17 มกราคม 2520 ต่อมาได้รับแต่งตั้งดำรงตำแหน่งผู้ข่วยศาสตราจารย์และรองศาสตราจารย์ ในปี พ.ศ 2521 และ 2524 และเมื่อวันที่ 24 กรกฎาคม 2529 ศ.กิตติคุณ ดร.ดิเรก ลาวัณย์ศิริได้รับโปรดเกล้าฯให้ดำรงตำแหน่ง ศาสตราจารย์ จนถึงปัจจุบันและด้วยความรู้และประสบการณ์ด้านวิศวกรรมศาสตร์ซึ่งเป็นที่ยอมรับในวงการวิชาการทั้งในและต่างประเทศ สภาจุฬาลงกรณ์มหาวิทยาลัยจึงมีมติเป็นเอกฉันท์ให้ได้รับแต่งตั้งเป็น ศาสตราจารย์กิตติคุณ คณะวิศวกรรมศาสตร์ และในระหว่างนี้ ศาสตราจารย์กิตติคุณ ดิเรก ลาวัณย์ศิริ ได้รับเชิญจากสถาบันทั้งในและต่างประเทศให้เป็นวิทยากรในวิชาวิศวกรรมโยธา อาทิ ได้รับเชิญให้เป็น Associate Faculty ที่สถาบันเทคโนโลยีแห่งเอเชีย ในวิชา “Pavement Design” ปี พ.ศ. 2531 และ 2535 โดยในปี พ.ศ. 2532 Innsbruck University ประเทศออสเตรเลีย ได้เชิญให้เป็น Visiting Professor ในวิชา “Pavement Design and Construction” และระหว่าง พ.ศ. 2539-2547 ศ.กิตติคุณ ดร.ดิเรก ลาวัณย์ศิริ ดำรงตำแหน่งกรรมการผู้อำนวยการ ศูนย์การศึกษาต่อเนื่องแห่งจุฬาลงกรณ์มหาวิทยาลัย ในขณะดำรงตำแหน่งกรรมการผู้อำนวยการศูนย์การศึกษาต่อเนื่อง แห่งจุฬาลงกรณ์มหาวิทยาลัย ศ.กิตติคุณ ดร.ดิเรก ลาวัณย์ศิริ ได้รับรางวัล Thailand Quality Class ประเภทหน่วยงาน 2 ปีซ้อน คือในปีพุทธศักราช 2545 และ 2546 โดย คณะกรรมการคุณภาพแห่งชาติ และ 2546 ภายหลังได้รับแต่งตั้งเป็น คณบดีคณะวิศวกรรมศาสตร์ จุฬาลงกรณ์มหาวิทยาลัย ตั้งแต่วันที่ 1 เมษายน พ.ศ. 2547 ถึงวันที่ 23 มกราคม พ.ศ. 2551 และเมื่อวันที่ 29 พฤษภาคม 2551 ดิเรก ในขณะนั้น ได้รับพระราชทานกิติบัตร ศาสตราจารย์กิตติคุณ คณะวิศวกรรมศาสตร์ จุฬาลงกรณ์มหาวิทยาลัย ถึงปัจจุบัน
นอกจากประสบการณ์ด้านวิชาการแล้ว ศาสตราจารย์กิตติคุณ ดิเรก ลาวัณย์ศิริ ยังเคยดำรงตำแหน่งกรรมการรัฐวิสาหกิจและกรรมการอื่น ๆ อาทิ กรรมการการประปานครหลวง กรรมการการรถไฟฟ้าขนส่งมวลชนแห่งประเทศไทย กรรมการบริษัทขนส่ง และกรรมการการประปาส่วนภูมิภาค เป็นต้น
จากความรู้ทางด้านวิชาการและความสามารถในการบริหาร ในปีพุทธศักราช 2551 ศาสตราจารย์กิตติคุณ ดิเรก ลาวัณย์ศิริ จึงได้รับโปรดเกล้าฯให้ดำรงตำแหน่งประธานกรรมการกำกับกิจการพลังงาน ถึง 16 กรกฎาคม 2557
การเป็นสมาชิกวิชาชีพ
-สภาวิศวกร เลขทะเบียนที่ วย 858 ประเภท วุฒิวิศวกรม,
-วิศวกรรมสถานแห่งประเทศไทย ปีที่เป็นสมาชิก 2515 l,สมาชิกประเภท วุฒิวิศวกร,
-Fellow ASCE,American Society of Civil Engineers เลขทะเบียนสมาชิก 109610,ตั้งแต่ ธันวาคม 2556
คลองสาม
คลองสาม เป็นคลองซอยคลองที่ 3 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ขุดขึ้นโดยบริษัทขุดคลองแลคูนาสยาม ในสมัยรัชกาลที่ 5 เนื่องในโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ในปัจจุบันคลองสามเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา จังหวัดปทุมธานี
ไอรอนฮาร์ต (ละครชุด)
ดอมีนีก ทอร์น แสดงเป็น ริริ วิลเลียมส์ / ไอรอนฮาร์ต ในซีรีส์ ซีรีส์นี้ประกาศในเดือนธันวาคม ค.ศ. 2020 พร้อมกับการคัดเลือกนักแสดงของทอร์น ฮอดจ์ได้รับการว่าจ้างในเดือนเมษายน พ.ศ. 2564 โดยมีการเปิดเผยการคัดเลือกนักแสดงเพิ่มเติมในเดือนกุมภาพันธ์ พ.ศ. 2565 แซม เบลีย์และแองเจลา บาร์นส์เข้ามารับหน้าที่กำกับในเดือนเมษายน พ.ศ. 2565 การถ่ายทำเริ่มต้นที่ ไตรลิธ สตูดิโอ ในแอตแลนตา รัฐจอร์เจียภายในต้นเดือนมิถุนายน พ.ศ. 2565 และจะถ่ายทำที่ชิคาโกด้วย ถึงกลางเดือนตุลาคม พ.ศ. 2565
ไอรอนฮาร์ตจะประกอบด้วยหกตอน จะเป็นส่วนหนึ่งของระยะที่ห้าของ MCU
สโมสรฟุตบอลโจโฮร์ดารุลตักซิม
สโมสรฟุตบอลโจโฮร์ดารุลตักซิม (Johor Darul Ta'zim F.C.) เป็นสโมสรฟุตบอลอาชีพของประเทศมาเลเซีย ตั้งอยู่ที่โจโฮร์บะฮ์รูในรัฐยะโฮร์ ปัจจุบันกำลังลงเล่นอยู่ในมาเลเซียซูเปอร์ลีก
ในอดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ โชคทวี พรหมรัตน์
เป็ดง่อย
เป็ดง่อย (lame duck) หมายถึง บุคคลที่ได้รับเลือกตั้งให้ดำรงตำแหน่งใด ๆ และกำลังจะหมดวาระดำรงตำแหน่งนั้นแล้ว โดยเฉพาะอย่างยิ่ง มีผู้ได้รับเลือกตั้งจ่อเข้ารับตำแหน่งแทนอยู่แล้ว อย่างไรก็ดี คำนี้อาจใช้ได้แก่ผู้ดำรงตำแหน่งที่มิได้มาจากการเลือกตั้งด้วยก็ได้ ที่ว่า "ง่อย" นั้นหมายความว่า พอใกล้จะหมดหน้าที่บุคคลเช่นว่าก็มักเกิดความรู้สึกเบื่อหน่าย เกียจคร้าน อยากออกไปเร็ว ๆ หรือไว้ค่อยให้คนใหม่รับไปทำต่อ เป็นต้น ก็จะปฏิบัติหน้าที่ด้วยความเฉื่อยชาหรือปล่อยละไปเลยก็มี เปรียบเหมือนเป็น "ง่อย" กะทันหัน อาการเช่นนี้จะเกิดขึ้นได้หากบุคคลดังกล่าวจะไม่กลับมาดำรงตำแหน่งนั้นอีกวาระหนึ่งต่อเนื่องกับวาระก่อนหน้า จำต้องดำรงตำแหน่งนั้นต่อไปจนกว่าจะหมดวาระแต่ตำแหน่งนั้นจะไม่มีอีกแล้วเมื่อเขาหมดวาระลง ไม่มีการต่อวาระให้บุคคลนั้น หรือแพ้การเลือกตั้งครั้งใหม่สำหรับตำแหน่งที่ตนยังดำรงอยู่ในขณะนั้น เป็นต้น
บุคคลที่ได้รับการขนานนามว่าเป็น "เป็ดง่อย" มักมีอำนาจหรืออิทธิพลน้อย และคนอื่น ๆ ก็ไม่ใคร่จะคบค้าสมาคมด้วย แต่น่าแปลกที่ว่า "เป็ดง่อย" นี้มักจะได้อยู่ในตำแหน่งที่ไม่ต้องเผชิญผลกระทบจากกระทำของตนมากนัก ซึ่งส่งผลให้บรรดาเป็ดง่อยมีอิสระในการตัดสินใจหรือบริหารอำนาจในกิจการไม่สลักสำคัญ เช่น การออกคำสั่งในวินาทีสุดท้ายของประธานาธิบดีแห่งสหรัฐอเมริกา
คำนี้มิได้หมายความว่า ผู้ดำรงตำแหน่งใด ๆ เกิดอาการเหมือน "เป็นง่อย" โดยสาเหตุทั่ว ๆ ไป อย่างที่ใช้กันผิดในสื่อมวลชนของไทย เป็นต้นว่า "...รัฐบาลอยู่ในสภาพเป็ดง่อยบริหารประเทศไม่ได้ แม้แต่ทำเนียบก็ยังเข้าไม่ได้ [เพราะไม่สามารถดำเนินการใด ๆ ได้อีกอันเนื่องมาจากวิกฤติการณ์ทางการเมืองในขณะนั้น]..." เพราะหมายความถึงสาเหตุและสภาพเฉพาะเจาะจงดังข้างต้น
ที่มาของคำ
บ้างก็ว่าคำนี้เกิดขึ้นในสมัยนายเจมส์ บูคานัน (James Buchanan) เป็นประธานาธิบดีสหรัฐอเมริกา โดยนายเจมส์เกิดปฏิบัติหน้าที่ด้วยความเฉื่อยชาไม่กระปรี้กระเปร่าในช่วงสุดท้ายก่อนจะหมดวาระดำรงตำแหน่งลง ไม่แยแสกระทั่งการประกาศแยกตัวจากอเมริกาของบรรดารัฐทางใต้ และบ้างก็ว่าเกิดในสมัยนายโกรเวอร์ คลิฟแลนด์ (Grover Cleveland) เป็นประธานาธิบดีสหรัฐอเมริกา
นอกจากนี้ ยังมีคนเชื่อกันว่า คำ "เป็ดง่อย" นี้เกิดขึ้นในพุทธศตวรรษที่ 23 ณ ตลาดหลักทรัพย์กรุงลอนดอน โดยหมายถึงนายหน้าที่ทำทีเป็นเหมือนคนง่อยเพื่ออ้อยอิ่งไม่ยอมชำระหนี้ของตนเอง
อย่างไรก็ดี คำ "เป็ดง่อย" นี้ได้รับการกล่าวถึงครั้งแรกในจดหมายของเอิร์ลโฮเรซ วาลโพล (Horace Walpole) นักประวัติศาสตร์ชาวอังกฤษ ที่มีไปถึงเซอร์โฮเรซ แมนน์ (Horace Mann) ใน พ.ศ. 2304 ความว่า "ท่านทราบหรือไม่ว่า วัวกระทิง หมีป่า และเป็ดง่อย คือสิ่งไร"
เจมส์ มอร์ริสัน (นักร้อง)
เจมส์ มอร์ริสัน (James Morrison) เกิดเมื่อวันที่ 13 สิงหาคม ค.ศ. 1984 เป็นนักร้อง, นักแต่งเพลง, นักกีตาร์ ชาวอังกฤษ เกิดในรักบี ปัจจุบันอยู่ที่ไบรจ์ตัน ในปี 2006 เขาออกซิงเกิ้ลแรก "You Give Me Something" ที่เป็นเพลงฮิตไปทั่วยุโรป ออสเตรเลียและญี่ปุ่น ขึ้นชาร์ทซิงเกิ้ลอันดับ 5 ในสหราชอาณาจักรและอันดับ 1 ในนิวซีแลนด์ ผลงานอัลบั้มแรกของเขาชื่อ Undiscovered ขึ้นอันดับ 1 ในสหราชอาณาจักรและขายได้มากกว่า 3 ล้านชุดทั่วโลก และเขายังได้รางวัลบริทอวอร์ดสสาขา Best British Male Solo Artist อีกด้วย
มอร์ริสันแสดงในคอนเสิร์ต ชื่อ Concert for Diana เมื่อ 1 กรกฎาคม ค.ศ. 2007 โดยเขาแสดงเพลง "Wonderful World" และ "You Give Me Something" เพื่อเป็นเกียรติแก่เจ้าหญิงไดอาน่า ในปี 2008 เขนาออกผลงานอัลบั้มชุดที่ 2 ที่ชื่อชุด Songs For You, Truths for Me โดยมีไรอัน เทดเดอร์ นักร้องนำวงวันรีพับบลิกมาร่วมเขียนด้วย เขายังร่วมงานกับเนลลี เฟอร์ทาโดในเพลง Broken Strings
ทางด้านชีวิตส่วนตัว มอร์ริสันมีแฟนสาวชื่อ จิลล์ และมีลูกสาวด้วยกันชื่อว่า เอลซี่ เกิดเมื่อ 10 กันยายน ค.ศ. 2008
ชีวิตช่วงแรก
มอร์ริสัน เกิดในเมืองรักบี้ริลล์ที่เขาถูกล้อมรอบไปด้วยอิทธิพลของสะสมแผ่นเสียงของพ่อแม่เขา มอร์ริสันเริ่มเล่นกีตาร์เมื่อลุงโจของเขาแสดงให้เขาเห็นวิธีการเล่นแจ๊สบลูส์ เมื่อมอร์ริสันเป็นวัยรุ่นเขาอาศัยอยู่ใน Porth, Newquay, คอร์นวอลล์ในผับท้องถิ่นที่เรียกว่าฟีนิกซ์อ่าว (Watergate) เขาใช้ในการฝึกเล่นกีต้าร์ของเขาในการเดินเล่นมองเห็นชายหาด Porth เขาเอาเพลงที่ซีเอส Treviglas วิทยาลัยชุมชน หลังจากหลายปีของการครอบคลุมเพลงนักดนตรีอื่น ๆ ในที่สุดเขาก็เริ่มเขียนเพลงของเขาเอง เขาแอตทริบิวต์เสียงที่โดดเด่นของเขา ในวัยเด็กมอร์ริสันเป็นโรคไอกรนขั้นรุนแรงและเกือบจะฆ่าเขาตอนที่เขายังเป็นเด็ก
การทำงานในดาร์บี้ มอร์ริสัน พบบาร์ ไอริช หรือที่เรียกว่า "ไรอัน" เมื่อไรอันเห็นความสามารถของมอร์ริสันจึงพามาพบกับแอนดรู เคฟ ซึ่งต่อมามอร์ริสันได้ผลิตเทปตัวเองในอัลบั้ม "You Give Me Something" ซึ่งเป็นเพลงฮิตไปทั่วยุโรป ออสเตรเลียและญี่ปุ่น เป็นต้น
ช่วงต้นอาชีพ
มอร์ริสัน เริ่มประสบความสำเร็จทั่วโลกด้วยการเปิดตัวเดี่ยว "You Give Me Something" ซึ่งมาถึงซิงเกิลที่ 2 ติดชาร์ตในประเทศเนเธอร์แลนด์และซิงเกิลที่ 5 ติดชาร์ตในในประเทศสหราชอาณาจักร มอร์ริสันปล่อยอัลบั้มเปิดตัวเมื่อวันที่ 31 กรกฎาคม ค.ศ. 2006 และมันเป็นอัลบั้มที่ได้รับการวิจารณ์ในเชิงบวก โดยไทม์ได้วิจารณ์ว่า "มอร์ริสันถึงจะไม่ค่อยมีประสบการณ์ต่าง ๆ เท่ารุ่นพี่แต่มอร์ริสันสามารถทำได้ดี จึงเหมาะสมที่จะเป็นอัลบั้มแห่งปี" เพียงในสัปดาห์แรกของการปล่อยอัลบั้ม แต่ทำยอดขายอัลบั้มได้ถึง 1 ล้านตลับทั่วโลก โดยในตอนท้ายของปี 2006 มอร์ริสัน ยังเป็นศิลปินเดี่ยวที่ขายอัลบั้มได้ดีที่สุดของปี 2006 ในประเทศสหราชอาณาจักร
มอร์ริสัน ปรากฏตัวครั้งแรกในโทรทัศน์แห่งชาติในสหรัฐอเมริกาที่ Jimmy Kimmel Live! นอกเหนือมอร์ริสันได้ปรากฏบนเอ็นบีซี เมื่อวันที่ 16 มีนาคม ค.ศ. 2006 และเพลง "You Give Me Something" สามารถทำยอดขายในลำดับที่ 24 ในประเทศสหรัฐอเมริกาจำนวน 24,000 ตลับในสัปดาห์แรกอีกด้วย
ในปี ค.ศ. 2007 มอร์ริสันได้เข้าชิง 3 รางวัลบริต และได้รับรางวัลนักร้องที่ดีที่สุดของอังกฤษในประเภทชายเดี่ยวศิลปิน และการเสนอชื่ออื่น ๆ เช่น ได้รับรางวัลศิลปินเดี่ยวที่ดีที่สุดของอังกฤษที่เป็นน่าจับจ้อง และเมื่อวันที่ 4 เดือนเมษายน ค.ศ. 2007 เขาได้รับรางวัล Breaker AOL ในการโหวตจากประชาชนชาวอังกฤษอีกด้วย
ในคอนเสิร์ตไดอาน่าเมื่อวันที่ 1 กรกฎาคม ค.ศ. 2007 โดยมอร์ริสันแสดงเพล​​ง "Wonderful World" และ "You Give Me Something" เพื่อเป็นเกียรติของให้เจ้าหญิงไดอาน่า ในช่วงฤดู​​ร้อนของปี 2007 และเพลงของมอร์ริสันถูกดาวโหลดมากที่สุด หลังจากเพลงนี้เปิดตัวในประเทศแคนาดา ในเดือนเมษายนปี 2007
ในปี 2008 เขนาออกผลงานอัลบั้มชุดที่ 2 ที่ชื่อชุด Songs For You, Truths for Me โดยมีไรอัน เทดเดอร์ นักร้องนำวงวันรีพับบลิกมาร่วมเขียนด้วย เขายังร่วมงานกับเนลลี เฟอร์ทาโดในเพลง Broken Strings
อ้างอิง
1984
ยาสูบ
การได้รับยาสูบมักพบในรูปของการสูบ การเคี้ยว การสูดกลิ่นหรือยาเส้นชนิดชื้อนหรือสนูส ยาสูบได้มีประวัติการใช้เป็นเอ็นโธรเจนมาอย่างยาวนานในทวีปอเมริกา อย่างไรก็ตาม การมาถึงของชาวยุโรปในทวีปอเมริกาเหนือ ได้ทำให้ยาสูบกลายมาเป็นสินค้าที่ได้รับความนิยมและถูกใช้เป็นสารสร้างความสนุกสนานอย่างรวดเร็ว ความเป็นที่นิยมดังกล่าวทำให้ยาสูบเป็นสินค้าหลักในพัฒนาการทางเศรษฐกิจของสหรัฐอเมริกาตอนใต้ ก่อนที่จะเปลี่ยนเป็นฝ้ายในเวลาต่อมา หลังจากสงครามกลางเมืองอเมริกา ความเปลี่ยนแปลงในอุปทานและกำลังแรงงานทำให้ยาสูบสามารถผลิตเป็นบุหรี่ได้ ผลิตภัณฑ์ใหม่นี้ได้นำไปสู่การเติบโตของบริษัทบุหรี่หลายบริษัทอย่างรวดเร็ว จนกระทั่งการค้นพบผลเสียของยาสูบที่เป็นข้อถกเถียงทางวิทยาศาตร์ในช่วงกลางคริสต์ทศวรรษ 1900
เนื่องจากยาสูบมีส่วนประกอบที่ทำให้เกิดการเสพติด ได้แก่ นิโคติน ทำให้เกิดความชินยาและโรคติดสารเสพติด ปริมาณนิโคตินที่ร่างกายได้รับ ตลอดจนความถี่และความเร็วของการบริโภคยาสูบเชื่อกันว่ามีความเกี่ยวข้องโดยตรงกับความต้านทานทางชีวภาพของการติดและความชินยา คาดการณ์ว่าประชากรราว 1,100 ล้านคนทั่วโลกมีกิจกรรมที่เกี่ยวข้องกับการใช้ยาสูบ ซึ่งคิดเป็นกว่าหนึ่งในสามของประชากรผู้ใหญ่ของโลก องค์การอนามัยโลกรายงานว่า การใช้ยาสูบอาจนำไปสู่สาเหตุการเสียชีวิตที่สามารถป้องกันได้ทั่วโลก และประมาณการว่ามีประชากรโลก 5.4 ล้านคนเสียชีวิตทุกปี อัตราการสูบพบว่ามีน้อยลงในประเทศพัฒนาแล้ว แต่กลับพบว่ายังมีสูงในประเทศกำลังพัฒนา
ปรินส์ออฟเปอร์เซีย 2: เดอะแชโดวแอนด์เดอะเฟลม
ปรินส์ออฟเปอร์เซีย 2: เดอะแชโดวแอนด์เดอะเฟลม (Prince of Persia 2: The Shadow and the Flame) เป็นวิดีโอเกมแพลตฟอร์มภาพยนตร์ที่พัฒนาและจัดจำหน่ายโดยโบรเดอร์บันด์ ใน พ.ศ. 2536 สำหรับดอส และต่อมาได้พอร์ตไปยังแมคอินทอช, ซูเปอร์แฟมิคอม และเอฟเอ็มทาวน์ เป็นภาคที่สองในชุดเกม ปรินส์ออฟเปอร์เซีย และเป็นภาคต่อโดยตรงจาก ปรินส์ออฟเปอร์เซีย ใน พ.ศ. 2532 ทั้งสองเกมออกแบบโดยจอร์แดน เมชเนอร์ แต่ต่างจากเกมต้นฉบับตรงที่เขาไม่ได้เขียนโปรแกรมภาคต่อเอง
แม้จะมีการพอร์ตลงไปยังแพลตฟอร์มที่มีขนาดเล็กกว่าเกมแรก แต่ ปรินส์ออฟเปอร์เซีย 2: เดอะแชโดวแอนด์เดอะเฟลม ก็ประสบความสำเร็จในเชิงพาณิชย์เช่นกัน และได้รับการยกย่องจากนักวิจารณ์ร่วมสมัยส่วนใหญ่ว่ามีการปรับปรุงให้ดีขึ้นกว่าภาคก่อน เกม ปรินส์ออฟเปอร์เซียทรีดี ภาคสุดท้ายในไตรภาค ปรินส์ออฟเปอร์เซีย ต้นฉบับ วางจำหน่ายใน พ.ศ. 2542 ตัวเกมเวอร์ชันอัปเดตสำหรับไอโอเอสและแอนดรอยด์ วางจำหน่ายใน พ.ศ. 2556 โดยไม่มีการพ่วงเลข "2" ในชื่อ
เซเลอร์มูน S "แผนยึดครองโลกของเจ้าหญิงหิมะ"
เนื้อเรื่อง
นานมาแล้วเจ้าหญิงหิมะตั้งใจจะทำให้โลกปกคลุมไปด้วยน้ำแข็งแต่ว่ากลับล้มเหลว เพราะโดนผลึกเงินมายาละลายน้ำแข็ง และปกป้องดาวเคราะห์จากการรุกรานของเจ้าหญิงหิมะ ต่อมาก็ได้เจ้าหญิงหิมะก็กลับมาที่โลกอีกครั้ง แต่เธอทำชิ้นส่วนดาวหางหายไป ทำให้ไม่สามารถดำเนินแผนการได้ เธอต้องส่งนักเต้นรำหิมะไปค้นหาชิ้นส่วนที่หายไป แต่คนที่พบชิ้นส่วนของดาวหางนั้นคือนักดาราศาสตร์หนุ่มที่มีชื่อว่า โอโซระ คาเครุ ซึ่งเขาได้เก็บชิ้นส่วนนี้ไปที่หอดูดาว
อีกด้านหนึ่ง พวกอุซางิกำลังมีความสุขในการซื้อของในเมือง ลูน่าซึ่งเป็นไข้อยู่จึงขอตัวกลับไปบ้านก่อน ทว่าในขณะที่อยู่บนทางม้าลาย ลูน่าเกือบจะถูกรถพุ่งเข้าชน แต่คาเครุได้ช่วยชีวิตเธอไว้ และพยาบาลร่างกายจนหายดี ทำให้ลูน่ารู้สึกประทับใจจนตกหลุมรักคาเครุ และจูบคาเครุเมื่อเวลาหลับ เมื่ออาร์เทมิสรู้เรื่องเข้าก็รู้สึกเศร้า
แต่หลังจากที่ลูน่ากลับไปที่บ้านคาเครุอีกครั้ง เธอก็ต้องผิดหวังในความรัก เมื่อพบ นาโยทาเคะ ฮิเมโกะ  แฟนสาวของคาเครุ ที่ได้รับเลือกให้ได้เป็นนักบินอวกาศหญิงของโครงการนาซ่า แต่ทั้ง 2 ก็ไม่มีความสุข เนื่องจากฮิเมโกะไม่เชื่อว่าจะมีเจ้าหญิงคางูยะอยู่บนดวงจันทร์ เพราะหลักการทางวิทยาศาสตร์ไม่สามารถพิสูจน์ได้ แต่คาเครุกลับเชื่อว่ามีเจ้าหญิงคางูยะอยู่บนดวงจันทร์ ทำให้ทั้งคู่ทะเลาะกัน และหลังจากนั้นฮิเมโกะก็ไปทำภารกิจท่องอวกาศโดยไม่ได้คืนดีกับคาเครุ
ชิ้นส่วนของดาวหางของเจ้าหญิงหิมะเข้าทำร้าย ทำให้คาเครุป่วยหนัก (ในมังงะกล่าวว่าคาเครุเป็นโรคกล้ามเนื้อหัวใจ) ซึ่งคาเครุเริ่มป่วยตั้งแต่ตอนที่เริ่มเก็บชิ้นส่วนของดาวหางแล้ว จนกระทั่งเจ้าหญิงหิมะมาพบชิ้นส่วนที่หายไปก็เลยชิงชิ้นส่วนดาวหางนั้นมา และก็โยนชิ้นส่วนนั้นลงไปในมหาสมุทร ทำให้เกิดคริสตัลน้ำแข็ง ถ้าไม่ทำลายผลึกน้ำแข็งนั้นอาจจะทำให้คาเครุตายได้ และเจ้าหญิงหิมะได้สั่งให้นักเต้นรำหิมะทำให้โลกปกคลุมไปด้วยน้ำแข็ง เหล่าอัศวินเลอร์พยายามจะหยุดเจ้าหญิงหิมะ แต่ก็ถูกเจ้าหญิงหิมะโจมตีจนพ่ายแพ้ และในที่สุดก็ต้องใช้พลังของผลึกเงินมายาทำลายเจ้าหญิงหิมะ นักเต้นรำหิมะ รวมทั้งคริสตัลนำแข็งที่อยู่ในมหาสมุทรและดาวหาง
เมื่ออัศวินเซเลอร์ได้กำจัดเจ้าหญิงหิมะแล้ว เซเลอร์มูนก็ได้ขอพรจากผลึกเงินมายาให้ลูน่ากลายเป็นเจ้าหญิงคางูยะ ในขณะนั้นคาเครุได้เป็นห่วงชีวิตฮิเมโกะ เถลไถลไปในพายุหิมะโดยมีลูน่าปกป้องอยู่ ลูน่าก็ได้กลายร่างเป็นจ้าหญิงคางูยะ และพาคาเครุไปท่องอวกาศ ในขณะนั้นฮิเมโกะได้ปฏิบัติภารกิจในอวกาศ ก็ได้เห็นสิ่งประหลาดบนดวงจันทร์ เธอคิดว่านั่นคือเจ้าหญิงคางูยะ บนอวกาศ ลูน่าได้ให้คาเครุกลับไปคืนดี และดูแลฮิเมโกะให้มากๆ แล้วก็จูบลาคาเครุไปอย่างเศร้าๆ หลังจากนั้นลูน่าก็กลับคืนสู่ร่างเดิม ฮิเมโกะบอกกับคาเครุว่าเห็นเจ้าหญิงคางูยะที่สนามบิน ส่วนอาร์เทมิสก็ได้เข้ามาปลอบใจลูน่า ทำให้คู่รักทั้งสองกลับมาคืนดีกันอีกครั้ง
ซีเกิร์ด งูในดวงตา
ซีเกิร์ดงูในดวงตา (Sigurd Snake-in-the-eye; Sigurðr ormr í auga) เป็นนักรบไวกิงในกลางคริสต์ศตวรรษที่ 9 สันนิษฐานกันว่าเป็นหนึ่งในบุตรชายของตำนานไวกิง รักนาร์ ล็อดบร็อค
ชีวิตช่วงแรก
ในวัยเด็ก ซิเกิร์ดสนิทกับบิกาและติดตามรักนาร์ไปในการเดินทางสุดอันตรายผ่านรุสไปเฮลเลสปอนต์ ต่อมาว่ากันว่าเขาได้พักอาศัยอยู่ชั่วคราวเป็นเวลาหนึ่งในสกอตแลนด์กับเกาะของสกอตแลนด์
การตายของรักนาร์และกองทัพคนเถื่อนครั้งใหญ่
ตามแหล่งข้อมูลส่วนใหญ่ พระเจ้าเอลลาแห่งนอร์ธัมเบรียฆ่ารักนาร์ ลอดบรอก ในราวปี ค.ศ. 865 โดยโยนเขาลงไปในบ่องู ซิเกิร์ดกับพี่น้องได้รับแจ้งข่าวของบิดาจากทูตที่เอลลาส่งมา เมื่อทราบข่าว ซิเกิร์ดกรีดเนื้อตัวเองจนถึงกระดูกด้วยมีดที่ถืออยู่ในมือ พี่น้องชายของเขา บยอร์นผู้ทนทานกำหอกแน่นจนไม้เป็นรอยนิ้ว ซิเกิร์ดกับพี่น้องชายของเขาสาบานว่าจะแก้แค้นให้กับการตายของรักนาร์
ในปี ค.ศ. 866 เหล่าพี่น้องชายข้ามทะเลเหนือไปพร้อมกับ สตัวร์ แฮร์ (store hær) หรือกองทัพใหญ่ บันทึกโบราณอ้างว่าการโจมตีเอลลาครั้งแรกล้มเหลว พี่น้องชายของซิเกิร์ด อิวาร์ผู้ไร้กระดูก คิดค้นยุทธวิธีใหม่ขึ้นมาให้กองทัพคนเถื่อนครั้งใหญ่บุกยึดยอร์ก เพื่อยั่วยุเอลลาให้มาสู้รบตามแบบชาวไวกิง ภายใต้แผนการของอิวาร์ ชาวไวกิงแสร้งทำเป็นถอย ทำให้เอลลาประเมินสถานการณ์ต่ำไปจนถูกล้อม ตาม ตำนานเรื่องเล่าของบุตรชายแห่งรักนาร์ (ส่วนหนึ่งของตำนานวีรชนของรักนาร์ ลอดบรอก) เอลลาถูกจับเป็นและถูกประหารหลังจากนั้นด้วยวิธีอินทรีเลือด
ลูกหลานของซีเกิร์ด
ตำนานเรื่องเล่าของบุตรชายแห่งรักนาร์ กล่าวว่าเมื่อบิดาตาย ซิเกิร์ดสืบทอดต่อซีแลนด์, สแกเนีย, ฮัลแลนด์, เกาะของเดนมาร์ก และวิเกน ต่อมาเขาสืบทอดต่อจากพี่น้องชายของตน ฮาล์ฟดัน รักนาร์สสัน เป็นกษัตริย์แห่งเดนมาร์กในราวปี ค.ศ. 877 ซีเกิร์ดแต่งงานกับบลายยา บุตรสาวของพระเจ้าเอลลาแห่งนอร์ธัมเบรียและทั้งคู่มีลูกด้วยกันสี่คน คือ แอลอฟ ซีเกิร์ดทาดัทเทียร์, โทรา ซีเกิร์ดทาดัทเทียร์, แอสเลาก์ ซีเกิร์ดทาดัทเทียร์ และเฮลกี ซีเกิร์ดทาสสัน
ตำนานเรื่องเล่าของบุตรชายแห่งรักนาร์ยังกล่าวด้วยว่ากษัตริย์เดนมาร์ก ฮาร์ธาคานุต เป็นบุตรชายของซิเกิร์ด ฮาร์ธาคนุตสืบทอดต่อจากซิกทริกก์ กนุปาสสัน เป็นกษัตริย์แห่งซีแลนด์, สแกเนีย และฮัลแลนด์ ในราวปี ค.ศ. 916 แต่เสียวิเกน (ออสโลฟยอด) ไป เขาเป็นบิดาของกอร์มผู้ขรา กษัตริย์แห่งเดนมาร์ก กอร์มสืบทอดต่อจากบิดาเป็นกษัตริย์และแต่งงานกับธีรา
บุตรชายของกอร์ม ฮารัลด์ฟันสีฟ้า สืบทอดต่อจากบิดาเป็นกษัตริย์และแต่งงาน อาจจะสามครั้ง กับกุลฮิลด์, โทฟ และเกียริด ฮารัลด์มีบุตรชายคนหนึ่งที่มีชื่อว่าสเวนเคราส้อม สเวนสืบทอดต่อจากบิดาเป็นกษัตริย์และแต่งงานกับกุนฮิลด์ ทั้งคู่มีลูกชายด้วยกันหนึ่งคนมีชื่อว่าคนุตมหาราช สเวนยังปกครองอังกฤษในช่วงหนึ่งของชีวิตและสถาปนาจักรวรรดิเดนมาร์กขึ้นมา เมื่อสเวนตาย บุตรชายคนโต ฮารัลด์ สเวนด์สัน กลายเป็นกษัตริย์แห่งเดนมาร์ก ขณะที่อดีตกษัตริย์อังกฤษ เอเธเรด อ้างสิทธิ์ในบัลลังก์อีกครั้ง หลังการตายของแฮโรลด พี่น้องชายของคนุตมหาราชกลายเป็นกษัตริย์ สถาปนาจักรวรรดิทะเลเหนือของชาวเดนิชขึ้นมาใหม่
จริงจังสักครั้ง
ส่วนมิวสิกวีดิโอนี้เผยแพร่ครั้งแรกในวันที่ 11 ธันวาคม พ.ศ. 2558 โดยมี ฝน - ศนันธฉัตร ธนพัฒน์พิศาล และเบลล์ - เขมิศรา พลเดช เรื่องราวในมิวสิกวีดีโอ เป็นเรื่องราวของเพื่อนรักสองคน ที่มีความสัมพันธ์ที่ไม่ชัดเจน และยังไม่รู้หรอกว่าตัวเองอยู่ในสถานะแบบไหน พอมีคนมาทำดีกับเรา ดูแลเรา ทำเราคิดไปไกลว่าเค้าจะรู้สึกเหมือนเรามั้ย คิดอะไรกับเรารึเปล่า
การตอบรับ
เพลง "จริงจังสักครั้ง (NO STATUS)" ติดอันดับสูงสุดที่ 1 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 14 ธันวาคม พ.ศ. 2558
คลองห้า
คลองห้า ขุดในสมัยรัชกาลที่ 5 โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ เป็นคลองซอยคลองที่ 5 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ในปัจจุบันคลองห้าเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา จังหวัดปทุมธานี
หลิวไท่กง
หลิวไท่กง (เสียชีวิต 197 ปีก่อนคริสตกาล) เป็นพระบิดาของหลิว ปัง ผู้ขึ้นครองราชย์เป็นจักรพรรดิฮั่นเกาจู่ ปฐมจักรพรรดิของราชวงศ์ฮั่น
ประวัติ
ในทางประวัติศาสตร์ ไม่มีบันทึกเกี่ยวกับหลิวไท่กงมากนัก หลิวไท่กงเกิดและคงดำรงชีวิตช่วงต้นอยู่ในท้องที่ที่ปัจจุบันคืออำเภอเฟิงในมณฑลเจียงซู ชื่อจริงของหลิวไท่กงก็ไม่เป็นที่รับทราบ เอกสารประวัติศาสตร์บางเรื่องระบุชื่อเขาว่า หลิว จื๋อเจีย (劉執嘉) แต่ชื่อนี้น่าจะได้มาภายหลังจากที่หลิว ปัง บุตรชายของหลิวไท่กง ขึ้นเป็นจักรพรรดิฮั่นเกาจูแล้ว อนึ่ง หลิวไท่กงยังน่าจะมีพื้นเพเป็นชนชั้นรากหญ้าในแถบชนบท
เมื่อหลิว ปัง ขึ้นเป็นจักรพรรดิฮั่นเกาจู่แล้ว ฮั่นเกาจู่ยังเสด็จมาเยี่ยมหลิวไท่กง ผู้เป็นพระบิดา สัปดาห์ละครั้ง แต่เมื่อที่ปรึกษาผู้หนึ่งบอกหลิวไท่กงว่า เป็นการมิบังควรที่หลิวไท่กงจะรับเสด็จฮั่นเกาจู่เหมือนเป็นลูกอีกต่อไป เพราะบัดนี้หลิวไท่กงถือเป็นข้าแผ่นดินของฮั่นเกาจู่แล้ว นับแต่นั้น หลิวไท่กงจึงเจรจาด้วยฮั่นเกาจู่ดั่งข้าแผ่นดินกราบบังคมทูลพระมหากษัตริย์ เมื่อฮั่นเกาจู่ทราบถึงเหตุผลดังกล่าว ฮั่นเกาจู่ก็ยกหลิวไท่กงขึ้นเป็นไท่ช่างหฺวัง (พระเจ้าหลวง) ซึ่งทำให้หลิวไท่กงมีสถานะสูงขึ้นแต่ในนามตามระเบียบราชสำนัก และยังสอดคล้องกับหลักเรื่องความกตัญญูของลัทธิขงจื๊อ
หลิวไท่กงถึงแก่กรรมที่ตำหนักแห่งหนึ่งในเมืองเยฺว่หยาง (栎阳) เมื่อ 197 ปีก่อนคริสตกาล ฝังศพไว้ที่ซึ่งปัจจุบันคือเขตหลินถงในมณฑลซีอาน
ครอบครัว
หลิวไท่กงมีภริยาและบุตร ดังนี้
พระเจ้าหลุยส์ที่ 18 แห่งฝรั่งเศส
พระเจ้าหลุยส์ที่ 18 แห่งฝรั่งเศส (Louis XVIII de France; หลุยส์ดีซุยต์เดอฟร็องส์; หลุยส์ สตานิสลาส กซาวีเย, 17 พฤศจิกายน ค.ศ. 1755 - 16 กันยายน ค.ศ. 1824) ซึ่งทรงเป็นที่รู้จักว่า "ผู้เป็นที่ปรารถนา" (le Désiré) เป็นพระมหากษัตริย์ราชวงศ์บูร์บงผู้ครองราชบัลลังก์ฝรั่งเศสและนาวาร์ตั้งแต่ ค.ศ. 1814 จนถึง ค.ศ. 1824 เว้นว่างช่วงปี ค.ศ. 1815 ที่เรียก สมัยร้อยวัน พระเจ้าหลุยส์ที่ 18 ทรงใช้เวลา 23 ปีเสด็จลี้ภัยตั้งแต่ ค.ศ. 1791 ถึง ค.ศ. 1814 ในช่วงการปฏิวัติฝรั่งเศสและจักรวรรดิฝรั่งเศสที่ 1 และอีกครั้งใน ค.ศ. 1815 ในช่วงสมัยร้อยวัน ซึ่งจักรพรรดินโปเลียนที่ 1 เสด็จกลับจากเกาะเอลบา
จนทรงสืบราชบัลลังก์ฝรั่งเศส พระเจ้าหลุยส์ทรงถืออิสริยยศเคานต์แห่งพรอว็องส์ในฐานะพระอนุชาของพระเจ้าหลุยส์ที่ 16 แห่งฝรั่งเศส ในวันที่ 21 กันยายน ค.ศ. 1792 สภากงว็องซียงแห่งชาติเลิกสถาบันพระมหากษัตริย์และถอดถอนพระเจ้าหลุยส์ที่ 16 ซึ่งต่อมาทรงถูกสำเร็จโทษด้วยกิโยตีน เมื่อยุวกษัตริย์ พระเจ้าหลุยส์ที่ 17 แห่งฝรั่งเศส พระโอรสในพระเจ้าหลุยส์ที่ 16 สวรรคตในที่คุมขังในเดือนมิถุนายน ค.ศ. 1795 พระเจ้าหลุยส์ที่ 18 ทรงสืบราชบัลลังก์ต่อจากพระนัดดาในฐานะพระมหากษัตริย์ในพระนาม